Et harmonikasammenstød spærrede eftermiddagstrafikken på motorvejen i nordgående retning mellem afkørsel 26 og 27. Ulykken skete klokken 16.20. En stor varebil med anhænger holdt stille på motorvejen med katastrofeblinket tændt - muligvis af kø længere fremme, men det overså en varebil med en campingvogn på slæb, og så tørnede de sammen. Dernæst kørte en bagfrakommende personbil ind i og ind under campingvognen. - Føreren af personbil er kommet til skade, men han var ved bevidsthed, da han blev kørt i ambulance til Aalborg Universitetshospital, fortæller Henrik Beck, vagtchef hos Nordjyllands Politi. Der foreligger ikke nogen melding om mandens tilstand for nuværende. Opdateret 21.07 med seneste oplysninger fra politiet og nærmere præcisering af ulykkens forløb.

Opsummering:
Tre biler var involveret i voldsomt harmonikasammenstød på motorvejen. Bil drønede op i campingvogn.